
	Nr. 
crt.
	Articolul 
vizat
	Persoana/
instituţia care a formulat propunerea
	Propunerea formulată
	Scurtă justificare

	1.
	Introducerea unui nou articol, art.  15 1 din cuprinsul Capitolului III Transferul grefierilor şi al altor categorii de personal care ocupă funcţii de specialitate în cadrul parchetelor de pe lângă instanțele judecătorești

	Grefier în cadrul Judecătoriei Vatra Dornei

	art. 15 1: „Dispoziţiile prezentului capitol se aplică în mod corespunzător şi în situaţia transferului grefierilor sau a personalului prevăzut la art. 13 alin. (1) de la parchete la instanţe. În acest caz avizul motivat se va emite şi de către preşedintele Curţii de Apel.”
	Potrivit noilor regulamente privind procedura de transfer a grefierilor rezultă că, transferul se va putea realiza exclusiv de la parchete la parchete, respectiv de la instanţe la instanţe. 
Este adevărat că şi în cazul judecătorilor şi procurorilor transferul procurorilor se face de la parchete la parchete, respectiv al judecătorilor de la instanţe la instanţe. 
Cu toate acestea, cadrul legal în vigoare prevede numirea procurorilor în funcţia de judecător, respectiv a judecătorilor în funcţia de procuror, în baza unui interviu susţinut în faţa secţie corespunzătoare a CSM. Mutatis mutandis, şi în privinţa grefierilor care îşi desfăşoară activitatea în parchete, respectiv instanţe, trebuie să existe posibilitatea numirii/transferării acestora în funcţia de grefier în cadrul parchetelor, respectiv al instanţelor. 
O astfel de procedură este posibilă în condiţiile în care dispoziţiile Legii nr. 11/2024 prevăd un conţinut similar cu cel regăsit în cuprinsul Legii nr. 567/2004. În concret, art. 157 alin. 1 din Legea nr 11/2004 prevede că: „Transferul personalului prevăzut la art. 2 alin. (1) între instanţele judecătoreşti sau parchetele de pe lângă acestea se aprobă, la cererea celor în cauză, cu avizul motivat al preşedintelui instanţei sau al conducătorului parchetului de unde se transferă şi unde se transferă, de către preşedintelui instanţei sau conducătorul parchetului de unde se transferă personalul”, iar art. 58 din Legea 567/2004 prevede că: „Transferul personalului auxiliar de specialitate între instanţele judecătoreşti sau parchetele de pe lângă acestea se aprobă, la cererea acestuia ori a unităţilor interesate, de preşedinţii curţilor de apel sau, după caz, de procurorii generali ai parchetelor de pe lângă aceste instanţe”. 
După cum se poate observa, ambele reglementări permit interpretarea conform căreia transferul grefierului/ personalului auxiliar de specialitate se poate face şi între instanţe şi parchete, respectiv între parchete şi instanţe. De altfel, acest lucru s-a realizat în practică pe întreaga durată de aplicare a dispoziţiilor art. 58 din Legea nr. 567/2004, fără ca acest aspect să ridice probleme de legalitate.
În aceste condiţii, putem observa că regulamentul propus conduce la o limitare nejustificată şi în dezacord cu nivelul primar de reglementare (Legea nr. 11/2024) a posibilităţii grefierilor de a trece de la instanţe la parchete, respectiv de la parchete la instanţe. 
Este o limitare nejustificată întrucât este  nerezonabil ca un grefier de la parchet, respectiv de la instanţă să îşi desfăşoare în întregime activitatea profesională doar în cadrul parchetelor, respectiv doar în cadrul instanţelor,  având ca unică variantă susţinerea din nou a examenului de admitere la SNG. O astfel de soluţie nu ar putea fi fundamentată nici din  perspectiva resurselor financiare, de timp şi de energie pe care le-ar implica reluarea unui nou ciclu de studii, atât din prisma grefierului, cât şi a instituţiei formatoare. 
O variantă alternativă a amendamentului propus ar putea fi şi cea în care se creează un regulament separat pentru transferul grefierilor şi al altor categorii de personal între parchete şi instanţe, respectiv între instanţe şi parchete, care să se bazeze pe susţinerea unui interviu sau a unui test de verificare a cunoştinţelor specifice care privesc activitatea parchetelor/instanţelor, dacă este cazul.

	

	2.
	La Art. 15 după alin. (6) propunem introducerea unui nou alineat, respectiv alin. (7)
	Sindicatul Național al Grefei Judiciare Dicasterial
Site: www.grefajudiciara.ro  
 E-mail: sindicatuldicasterial@yahoo.com   
 Telefon: (+4)0747.02.77.11
Sediul principal: Timișoara, str. Eugeniu de Savoya nr. 2, jud. Timiș, 300055
Sediul secundar: București, Splaiul Unirii nr. 6, bloc B3A, Interfon 18, Etaj 5, Sector 4, 040031
07.08.2024
	„(7) Dispoziţiile prezentului capitol se aplică în mod corespunzător şi în situația în care grefierii și personalul prevăzut la art. 13 alin. (1) formulează cerere de transfer de la parchetele de pe lângă instanțele judecătorești la instanțele judecătorești. În acest caz avizul motivat se va emite şi de către președintele curții de apel.”
	Potrivit noilor regulamente privind procedura de transfer a grefierilor rezultă că transferul se va putea realiza exclusiv între parchetele de pe lângă instanțele judecătorești.
Este adevărat că şi în cazul procurorilor transferul acestora se face între parchetele de pe lângă instanțele judecătorești.
Cu toate acestea, cadrul legal în vigoare prevede numirea procurorilor în funcția de judecător în baza unui interviu susținut în fața secție corespunzătoare a CSM. Mutatis mutandis, şi în privința grefierilor care îşi desfăşoară activitatea în parchetelor de pe lângă instanțele judecătorești trebuie să existe posibilitatea numirii / transferării acestora în funcția de grefier în cadrul instanțelor judecătorești. 
O astfel de procedură este posibilă în condițiile în care dispoziţiile Legii nr. 11/2024 prevăd un conținut similar cu cel regăsit în cuprinsul Legii nr. 567/2004. 
În concret, art. 157 alin. 1 din Legea nr. 11/2004 prevede că: „Transferul personalului prevăzut la art. 2 alin. (1) între instanțele judecătoreşti sau parchetele de pe lângă acestea se aprobă, la cererea celor în cauză, cu avizul motivat al președintelui instanței sau al conducătorului parchetului de unde se transferă şi unde se transferă, de către președintelui instanței sau conducătorul parchetului de unde se transferă personalul”, iar art. 58 din Legea 567/2004 prevedea că: „Transferul personalului auxiliar de specialitate între instanțele judecătoreşti sau parchetele de pe lângă acestea se aprobă, la cererea acestuia ori a unităților interesate, de președinții curților de apel sau, după caz, de procurorii generali ai parchetelor de pe lângă aceste instanțe”. 
După cum se poate observa, ambele reglementări permit interpretarea conform căreia transferul grefierului/ personalului auxiliar de specialitate se poate face şi între parchete şi instanțe. De altfel, acest lucru s-a realizat în practică pe întreaga durată de aplicare a dispozițiilor art. 58 din Legea nr. 567/2004, fără ca acest aspect să ridice probleme de legalitate.
În aceste condiţii, putem observa că regulamentul propus conduce la o limitare nejustificată şi în dezacord cu nivelul primar de reglementare (Legea nr. 11/2024) a posibilității grefierilor de a trece de la parchete la instanțe.
Este o limitare nejustificată întrucât este  nerezonabil ca un grefier de la parchet să îşi desfășoare în întregime activitatea profesională doar în cadrul parchetelor de pe lângă instanțele judecătorești,  având ca unică variantă susținerea din nou a examenului de admitere la SNG. O astfel de soluție nu ar putea fi fundamentată nici din  perspectiva resurselor financiare, de timp şi de energie pe care le-ar implica reluarea unui nou ciclu de studii, atât din prisma grefierului, cât şi a instituției formatoare. 

O variantă alternativă a amendamentului propus ar putea fi şi cea în care se creează un regulament separat pentru transferul grefierilor şi al altor categorii de personal între parchete şi instanțe, care să se bazeze pe susținerea unui interviu sau a unui test de verificare a cunoștințelor specifice care privesc activitatea instanțelor judecătoreşti, dacă este cazul.

CONSILIUL SUPERIOR AL MAGISTRATURII

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

